open-index/open-wikipedia-markdown huggingface dataset:
Arvo Kivikas

**Arvo Kivikas** (sündinud 11. augustil 1950 Suure-Jaanis) on eesti orienteeruja ja ettevõtja.

## Haridus
Lõpetas 1968. aastal C. R. Jakobsoni nimelise Viljandi 1. Keskkooli 1973. aastal Tartu Riikliku Ülikooli rakendusmatemaatika eriala, kaitses diplomitöö "Valguskiire nõrgenemine Maa atmosfääris" (juhendajad dotsent Ene-Margit Tiit ja Enn Saar).

## Töö
Töötas aastatel 1973–1984 Eesti Teaduste Akadeemia Astrofüüsika ja Atmosfäärifüüsika Instituudis, 1984–1989 Küberneetika Instituudis.

## Ettevõtlus
Aastast 1989 on Arvo Kivikas ettevõtja, olles samal aastal asutatud Eesti-Rootsi ühisettevõtte Ilves&Sport&Motion direktor. 1992. aastal asutas Tartus spordi- ja vabaajarõivaid tootva AS Ilves-Extra. 2002. aastal töötas õmblusettevõttes enam kui 450 inimest. 2009. aastal koondas Ilves-Extra korraga 86 inimest. 2010. aastal asutas Arvo Kivikas koos OÜ Pakpoord tegevjuhi sakslase Gerhard Eberlega OÜ Quality Label Manufacturing ja viis osa Ilves-Extra tootmisest üle Vietnamisse. 2014. aasta seisuga töötas ettevõttes 80 inimest ja Arvo Kivikas oli ettevõtte juhatuse esimees. 2016 lõpetas Ilves-Extra tegevuse pankrot.

## Sporditegevus
Aastatel 1968–1985 võitis orienteerumise Eesti meistrivõistlustel kokku 52 medalit – orienteerumisjooksus 15 kulda, 15 hõbedat ja 9 pronksi ning suusaorienteerumises 4 kulda, 5 hõbedat ja 4 pronksi. NSV Liidu meistrivõistlustel orienteerumisjooksus võitis Eesti teatemeeskonna koosseisus kulla 1981. aastal (meeskonnas Arvo Kivikas, Nikolai Järveoja ja Johannes Tasa) ja 1982. aastal (meeskonnas Kalle Luuk, Arvo Kivikas, Nikolai Järveoja ja Johannes Tasa).

Arvo Kivikas oli 1978. aastal Eesti esimese orienteerumisklubi ja NSV Liidu esimese spetsialiseerunud spordiklubi Ilves asutajaliige. Ta on mitmepäevajooksu Ilvesteade algataja ja paljukordne korraldaja. 

Rogainis võitnud meessuperveteranide klassis koos Johannes Tasaga MMil kulla (2008), 3 hõbedat (2010, 2012, 2014) ja pronksi (2013) ning meesultraveteranide klassis koos Tõnu Nurmega hõbeda (2015), EMil koos Johannes Tasaga 2 kulda (2010, 2012), 2 hõbedat (2007, 2011) ja pronksi (2013).

## Ühiskondlik tegevus
Ta on 1997. aastast Eesti Reservohvitseride Kogu liige, samuti on ta Eesti Rõiva- ja Tekstiililiidu volikogu liige.

## Tunnustus
*1970 meistersportlane orienteerumises
*1981 Kalevi auliige
*2002 Tartu medal
*2002 Eesti Kaubandus-Tööstuskoja I klassi aumärk
*2006 Valgetähe IV klassi teenetemärk
*2023 Eesti Orienteerumisliidu teenetemärk

## Isiklikku
Arvo Kivika tütar Kaari Simson oli aastatel 2011–2015 Playtechi Eesti haru juht.

Arvo Kivika vanaonu oli kirjanik Albert Kivikas.

## Viited

## Välislingid
*Rahvusarhiivi fotode andmebaas. Toomas Aring. XII jüriöö jooksust osavõtja TRÜ võistkonna ankrumees Arvo Kivikas Spordilehe auhinna Kalevipojaga
*Nimed olümpiavormil ehk Ilvese peidetud bränd. Director. Detsember 2002
*Arvo Kivikas: käin meelsasti jalgsi tööl, mis nakatab teisigi. Eesti Päevaleht, 3.12.2007
*Mikk Salu. Arvo Kivikas: keegi sind niisama targaks ei tee. Postimees, 15.03.2011
*Arvo Kivikas: investeerin firmasse ja lastesse. Äripäev, 9.01.2013
*Ilves-Extra juht: olümpiariiete tegemine on eelkõige reklaam. e24.ee, 10.11.2013
Orienteerumisklubi Ilves

**Orienteerumisklubi Ilves** (lühendatult OK Ilves) on Eesti orienteerumisklubi. 

Klubi asutati 3. oktoobril 1978 Tartus.

Aastatel 1979 kuni 2010 korraldas klubi teateorienteerumise mitmepäevajooksu Ilvesteade.

## Välislingid
*OK Ilves koduleht
Eesti Muuseumide Infosüsteem

**Eesti Muuseumide Infosüsteem** (lühend: **MuIS**) on veebipõhine töökeskkond, mis võimaldab hallata muuseumikogusid ja pidada arvestust riigivara üle, tehes ühtlasi selle info ka kättesaadavaks nii erialaspetsialistidele kui kõigile teistele huvilistele.

Veebivärav loodi 2010. aasta sügisel. 2025. aastal oli võimalik ligi pääseda umbes 3 000 000-le museaali andmetele (neist 1 000 000 on kättesaadavad koos kujutisega) 59 muuseumist.

## Vaata ka
*Kultuuriväärtuste Infosüsteem (KVIS)
*Europeana

## Välislingid
* MuISi koduleht (vaadatud 16.07.2013)
* MuISist Muinsuskaitseameti kodulehel (vaadatud 29.09.2022)
Arhiivraamatukogu

**Arhiivraamatukogu** on teatud kriteeriumitele vastavaid teavikuid alaliselt säilitav raamatukogu. See on üks raamatukogutüüpidest.

## Vaata ka
*Arhiivkogu
*Eesti Kirjandusmuuseumi Arhiivraamatukogu
*Saare Arhiivraamatukogu
*Tartu Ülikooli Ajaloo Muuseumi arhiivraamatukogu
Pikakannu Muuseumituba

**Pikakannu Muuseumituba** on Võru vallas Pikakannu küla seltsimajas asuv muuseumiruum, mis tutvustab piirkonna haridus- ja ajalugu.

Muuseum avati praegusel kujul 2011. aastal. Varem asus muuseum Pikakannu koolis, kandes siis nime *Pikakannu kooli muuseum*.

## Viited

## Välislingid
* Muuseumist (vaadatud 16.07.2013)
Pikakari rand

**Pikakari rand** on Tallinna linnale kuuluv avalik supluskoht Põhja-Tallinnas Paljassaare asumis Paljassaare poolsaarel Katariina kai kõrval.

Randa on paigaldatud riietuskabiinid, väikelastele kiiged, pingid, laudtee, prügikastid, kuivkäimlad, grillimisplatsid, jalgrattahoidik, ehitatud tänavakorvpalli ja rannavolle väljak.

## Juurdepääs
Randa pääseb mööda Paljassaare teed ja selle ääres olevat kergliiklusteed. Katariina kai juures aadressil Paljassaare tee 46 asub ligi 100-kohaline sõidukite parkla. Balti jaamast viib Pikakari randa bussiliin nr 59. Liinivedaja on Tallinna Linnatranspordi AS

## Ajalugu
Tallinna linn eraldas 2006. aastal Pikakari puhkeala korrastamiseks 3,5 miljonit krooni. Sellega tehti korda sissesõidutee ja ehitati parkla, paigaldati tänavavalgustus, osteti rannainventar, tehti koristus- ja hooldetöid ning palgati rannavalve.

Pikakari ranna avalik supluskoht avati 2007. aastal.

## Rannavalve
Suplushooajal (1. juunist 31. augustini) osutab Pikakari rannas rannapäästeteenust AS G4S Eesti Rannavalve. Rannapäästeteenuse osutaja kohustus on märgistada suplusakvatoorium vastavalt nõuetele signaalvärvi märgupoidega ning keelata suplejatel ujumise väljaspool märgupoidega märgistatud suplusakvatooriumi. Rannavalve peab kindlustama päästevahendite olemasolu ja kättesaadavuse supelrannas. Rannakülastajatele pannakse vaatlustorni seinale informatsioon vee- ja õhutemperatuuri, tuule kiiruse ja ultraviolettkiirguse taseme kohta.

## Koristustalgud
Coca-Cola Hellenic ja Tallinna Vesi rannakoristustalgud Pikakari rannas toimusid 1. mail 2010.

7. mail 2011 üle-eestilisel Teeme ära! talgupäeval osalesid ka Ameerika Ühendriikide Suursaatkonna Eestis töötajad koos suursaadik Michael C. Poltiga.

5. mail 2012 toimusid Teeme ära! talgupäeval Pikakari ranna koristustalgud, kus koos linnaelanikega osalesid jällegi Coca-Cola HBC Eesti AS ja AS Tallinna Vesi töötajad ning Ameerika Ühendriikide Suursaatkonna Eestis töötajad eesotsas suursaadik Michael C. Poltiga. Talgutel koristati Pikakari randa ja rannaümbruses olevat parkmetsa talve jooksul tekkinud prügist ja muust prahist

## Läheduses asuvad
*Paljassaare hoiuala paikneb Paljassaare poolsaare põhja- ja lääneosas

## Välislingid
*RT: Tallinna supelrandadele ametlike kohanimede määramine
*Terviseamet: avalikud supluskohad
*Elisa
*59. liini bussi sõidugraafik Tallinna kodulehel
* Pikakari ranna rannainfo G4S-i kodulehel
*USA saatkonna pressiteade
*Paljassaare hoiuala Tallinna Linnuklubi kodulehel
Põltsamaa Aleksandrikooli Muuseumituba

**Põltsamaa Aleksandrikooli Muuseumituba** on Põltsamaa vallas Põltsamaa Ametikoolis (varasema nimega ka: Põltsamaa Aleksandrikool) asuv muuseumiruum.

## Viited
Pärnu-Jaagupi koolimuuseum

**Pärnu-Jaagupi koolimuuseum** on Põhja-Pärnumaa vallas Pärnu-Jaagupi alevis asuv muuseum, mis kogub ja eksponeerib kohalikku kultuuripärandit.

Muuseum on asutati 1985. aastal.

## Viited

## Välislingid
* Muuseumi koduleht (vaadatud 16.07.2013)
Pikakose majamuuseum

**Pikakose majamuuseum** on Valgejõel Kuusalu vallas Pikakose talus asuv eramuuseum. 

Maja ehitas aastatel 1925–1928 Jakob Hurda väimees praost Alexander Mohrfeldt-Mäevälja koos oma väimehe, Estonia teatri solisti Karl Viitoliga. Hoone arhitekt oli Hanno Kompus. Pikakosel on suvitanud mitmed tuntud Eesti kultuuritegelased, teiste hulgas Erna Villmer, Ants Lauter, Liina Reiman, Raimund Kull, Mari Möldre ja Gustav Ernesaks.

Muuseumi väljapanek jutustab loo Eesti lipu saamisest, tutvustab põnevaid seiku omaaegsete estoonlaste suvituskultuurist ning kõige krooniks on maja hilisema perenaise Laine Sundja kasetohust valmistatud maalid. 

## Välislingid
*Pikakose majamuuseumi koduleht
*"Ajavaod: Pikakose mosaiik" ETV 2011
Punamäe sõjaajaloo muuseum

**Punamäe sõjaajaloo muuseum**  Alutaguse vallas Gorodenka külas asuv muuseum, kus eksponeeritakse sõjarelvi.

## Viited

## Välislingid
* Muuseumi ideest militaar.net foorumist. (vaadatud 16.07.2013)
*Punamäe Sõjaajaloo muuseum
Jakob Marksoni majamuuseum

**Jakob Marksoni majamuuseum** on Häädemeeste vallas Kabli külas asuv majamuuseum. See asub majas, kus elas kapten-reeder Jakob Markson. 

## Välislingid
*Vargad viisid kuulsa purjekaehitaja majamuuseumi tühjaks Õhtuleht 21.12.2001
Ruusmäe koduloomuuseum

**Ruusmäe koduloomuuseum** on Rõuge vallas Ruusmäe külas Rogosi mõisa endises kellatornis asuv muuseum, mis tutvustab kohalikku kultuuripärandit.

## Viited
Merrimacki maakond

**Merrimacki maakond** (*Merrimack County*) on maakond USA-s New Hampshire'i osariigis.

Maakonna halduskeskus ja suurim linn on Concord.

Maakonna pindala on 2478 km², millest 57 km² moodustab veepindala.

Elanike arv oli 2010. aasta rahvaloenduse järgi 146 445. Aastal 2000 oli elanike arv 136 225.

## Naabermaakonnad
* Belknapi maakond (kirdes)
* Straffordi maakond (idas)
* Rockinghami maakond (kagus)
* Hillsborough' maakond (lõunas)
* Sullivani maakond (läänes)
* Graftoni maakond (loodes)

## Ajalugu

Merrimacki maakond moodustati 1823. aastal. Maakond on saanud nime Merrimacki jõe järgi.

## Kaitseala
* John Hay National Wildlife Refuge

## Viited

## Välislingid

* Merrimacki maakonna koduleht (*inglise keeles*)
Rockinghami maakond (New Hampshire)

**Rockinghami maakond** (*Rockingham County*) on maakond USA-s New Hampshire'i osariigis.

Maakonna halduskeskus on Brentwood ja suurim linn Derry.

Maakonna pindala on 2057 km², millest 257 km² moodustab veepindala.

Elanike arv oli 2010. aasta rahvaloenduse järgi 295 223. Aastal 2000 oli elanike arv 277 359.

## Naabermaakonnad
* Straffordi maakond (põhjas)
* Yorki maakond (kirdes)
* Essexi maakond (lõunas)
* Hillsborough' maakond (läänes)
* Merrimacki maakond (loodes)

## Ajalugu

Rockinghami maakond moodustati 1769. aastal.

## Kaitseala
* Great Bay National Wildlife Refuge

## Viited

## Välislingid

* Rockinghami maakonna koduleht (*inglise keeles*)
Rockinghami maakond

**Rockinghami maakond** on maakond mitmes Ameerika Ühendriikide osariigis:

* **[[Rockinghami maakond (New Hampshire)|Rockinghami maakond]]** New Hampshire'is
* **[[Rockinghami maakond (Põhja-Carolina)|Rockinghami maakond]]** Põhja-Carolinas
* **[[Rockinghami maakond (Virginia)|Rockinghami maakond]]** Virginias
Atlanticu maakond

**Atlanticu maakond** (*Atlantic County*) on maakond USA-s New Jersey osariigis.

Maakonna halduskeskus on Mays Landing ja suurim linn Egg Harbori vald.

Maakonna pindala on 1740 km², millest 301 km² moodustab veepindala.

Elanike arv oli 2010. aasta rahvaloenduse järgi 274 549. Aastal 2000 oli elanike arv 252 552.

## Naabermaakonnad
* Burlingtoni maakond (põhjas)
* Camdeni maakond (loodes)
* Cape May maakond (lõunas)
* Cumberlandi maakond (edelas)
* Gloucesteri maakond (loodes)
* Oceani maakond (kirdes)

## Ajalugu

Atlanticu maakond moodustati 1837. aastal. Maakond piirneb Atlandi ookeaniga ja on see ka nime saanud.

## Kaitseala
* Edwin B. Forsythe National Wildlife Refuge (osa)
* Great Egg Harbor Scenic and Recreational River (osa)

## Viited

## Välislingid

* Atlanticu maakonna koduleht (*inglise keeles*)
Ensüümiklasside nomenklatuur

**Ensüümiklasside nomenklatuur** ehk **ensüümide nomenklatuur** ehk **ensüümide nimestik** on Ensüümikomisjoni koostatud nomenklatuur ensüümide klassifitseerimiseks.

## Funktsioonid
Ensüümiklasside nomenklatuuri koostamine ja ensüümide ning koensüümide klassifitseerimine, samuti ensüümide sümbolitega seonduv ning ensüümide aktiivsuse ja ensüümikineetika mõõtmise ja kirjeldamise metoodika koostamine.

## Süstemaatika
Ensüümikomisjoni raportite alusel jagatakse ensüümid, soovituslikult, katalüüsitavate reaktsioonide alusel kuude klassi.
### Ensüümide klassid
Klassid on ensüümide nomenklatuuris ära toodud numbritega EC. 1 – EC. 6: (EC tähistab ingliskeelseid sõnu Enzyme Commission)

#### Ensüümide klassid inimkeha biokeemiliste reaktsioonide kaudu

### Alaklassid
Klassid jagatakse ensüümide nomenklatuuris alaklassidesse, mida tähistatakse numbritega 1-99-ni. Näiteks EC 3.4. näitab ära klassi alaklassi.

#### Ala-alaklassid
*EC 3.4.13. näitab ära ala-alaklassi dipeptidaasid, toime peptiidsidemete kaudu;

##### Üksikensüüm
Viimane number ensüümide neljanumbrilises koodis näitab ära üksikensüümi järjekorranumbri ala-alaklassi kuuluvuse alusel, näiteks üksikensüüm
*EC 3.4.13.4 Xaa-Arg-dipeptidaas

Üksikensüümide loetelu täieneb pidevalt.

## Andmebaasid
Ensüümiklasside jaotus ning liikmed ja nende toime ja organismid ning geenid on ära toodud ka erinevates andmebaasides nagu NC-IUBMB, BRENDA, EXPASY, KEGG, Metacyc jpt.

## Ajaloolist
1964. aastal anti välja esimene ensüümide soovituslik klassifikatsioon *Recommendations (1964) of the International Union of Biochemistry on the Nomenclature and Classification of Enzymes*.
   
## Viited

## Välislingid
*NC-IUBMB. "Nomenclature Committee of the International Union of Biochemistry and Molecular Biology". Report from the introduction to Enzyme Nomenclature Historical Introduction, Veebiversioon (vaadatud 23.05.2013) 
*Veebiversioon (vaadatud 23.05.2013) Ensüümide Nomenklatuur
Rakke muuseum

**Rakke valla hariduse seltsi muuseum** on Väike-Maarja vallas asuv muuseum, mis kogub ja kus eksponeeritakse kohalikku kultuuripärandit. Muuseumi haldab Rakke valla hariduse selts.

Selts avas muuseumi 2000. aastal Rakke gümnaasiumi internaadihoones.

Paljud muuseumi eksponaadid on pärit endisest Rakke kooli muuseumist, mis tegutses 1960.–1970. aastatel.

2024. aasta seisuga on muuseumi varad pakitud ja ootavad uue asukoha leidmist, kuna muuseumi vana hoone amortiseerus.

## Viited

## Välislingid
* Muuseumist seltsi kodulehel (vaadatud 16.07.2013)
Holland America Line

**Holland America Line** (Holland-Amerika Lijn’na tuntuks saanud) on Briti-Ameerika laevaettevõte ja üks kaheteistkümnest kontserni Carnival Corporation & plci kruiisilaevaettevõttest.
Ettevõte peakorter asub Ameerika Ühendriikides Washingtoni osariigis Seattle’is. 

## Ajalugu

Holland America Line'i (tollal nime all Plate, Reuchlin & Co.) asutasid 1871. aastal Lodewijk Pincoffs ja Marten Mees. 1873. aastal nimetati ettevõte ümber Nederlandsch-Amerikaansche Stoomvaart Maatschappij N.V. (NASM)-ks ning kiiresti ja kindlalt juurdus nimi „Holland-Amerika Lijn“ koos ingliskeelse versiooniga „Holland Amerika Line“ (HAL).

## Praegune laevastik
Nimekiri pole täielik
### Rotterdam-klass

### Signature-klass

### Elegant Explorer (hüüdnimi)

## Holland America Line'i kaubamärgi all sõitnud laevad

Nimekiri ei ole täielik

* Rotterdam (I) (1873–1983)
* Maasdam (I) (1873–1884) 
* P. Caland (1874–1897)
* W. A. Scholten (1874–1979) 
* Schiedam (1877–1897) 
* Amsterdam (I) (1880–1884) 
* Edam (I) (1881–1882)
* Zaandam (I) (1881–1897) 
* Leerdam (I) (1882–1889) 
* Edam (II) (1883–1895) 
* Rotterdam (II) (1886–1902) 
* Amsterdam (II) (1887–1905)
* Veendam (I) (1888–1898)  
* Maasdam (II) (1890–1902) 
* Obdam (1889–1898) 
* Spaarndam (I) (1890–1901) 
* Rotterdam (III) (1897–1906) 
* Statendam (I) (1898–1911) 
* Potsdam (1900–1915) 
* Ryndam (I) (1901–1929) 
* Noordam (I) (1902–1923) 
* Nieuw Amsterdam (I) (1906–1932)
* Rotterdam (IV) (1908–1940)
* Statendam (II) (1914–1918)
* Maasdam (III) (1920–1941)
* Leerdam (II) (1921–1954)
* Edam (IV) (1921–1954) 
* Spaarndam (II) (1922–1939)
* Volendam (I) (1922–1952)
* Veendam (II) (1923–1953)
* Statendam (III) (1929–1940)
* Nieuw Amsterdam (II) (1938–1974)
* Noordam (II) (1938–1963)
* Zaandam (II) (1939–1942)
* Westerdam (I) (1946–1965)
* Ryndam (II) (1951–1968)
* Maasdam (IV) (1952–1969)
* Statendam (IV) (1957–1982)
* Rotterdam (V) (1959–1997)
* Volendam (II) (1972–1983)
* Veendam (III) (1972–1984)
* Prinsendam (I) (1973–1980)
* Nieuw Amsterdam (III) (1983–2004)
* Noordam (III) (1984–2004)
* Westerdam (II) (1988–2002)

## Viited

## Välislingid
* Holland America Line’i koduleht
Merceri maakond (New Jersey)

**Merceri maakond** (*Mercer County*) on maakond USA-s New Jersey osariigis.

Maakonna halduskeskus on Trenton ja suurim linn Hamilton.

Maakonna pindala on 593 km², millest 11 km² moodustab veepindala.

Elanike arv oli 2010. aasta rahvaloenduse järgi 366 513. Aastal 2000 oli elanike arv 350 761.

## Naabermaakonnad

* Somerseti maakond (põhjas)
* Middlesexi maakond (kirdes)
* Monmouthi maakond (idas)
* Burlingtoni maakond (lõunas)
* Bucksi maakond (läänes)
* Hunterdoni maakond (loodes)

## Ajalugu

Merceri maakond moodustati 1838. aastal. Maakond on saanud nime kindral Hugh Merceri järgi.

## Viited

## Välislingid

* Merceri maakonna koduleht (*inglise keeles*)
Merceri maakond

**Merceri maakond** on maakond mitmes Ameerika Ühendriikide osariigis:

* Merceri maakond (Illinois)
* Merceri maakond (Kentucky)
* Merceri maakond (Lääne-Virginia)
* Merceri maakond (Missouri)
* Merceri maakond (New Jersey)
* Merceri maakond (Ohio)
* Merceri maakond (Pennsylvania)
* Merceri maakond (Põhja-Dakota)
Saaremaa Sõjavara Selts

**Saaremaa Sõjavara Selts** on mittetulundusühing, mis kogub, uurib, säilitab ja eksponeerib eeskätt Saaremaaga seotud sõjaajalugu.

Selts peab oma eesmärgiks luua **Saaremaa Sõjavara Muuseumit**. Loodava muuseumi esinduslikke kogusid on Joel Nõukase kogutud militaaresemed, mis asuvad Põripõllu külas Laadamäe talus.

## Viited

## Välislingid
* Seltsi koduleht (vaadatud 16.07.2013)
Essexi maakond

**Essexi maakond** on maakond mitmes Ameerika Ühendriikide osariigis:

* **[[Essexi maakond (Massachusetts)|Essexi maakond]]** Massachusettsi osariigis
* **[[Essexi maakond (New Jersey)|Essexi maakond]]** New Jersey osariigis
* **[[Essexi maakond (New York)|Essexi maakond]]** New Yorgi osariigis
* **[[Essexi maakond (Vermont)|Essexi maakond]]** Vermonti osariigis
* **[[Essexi maakond (Virginia)|Essexi maakond]]** Virginia osariigis

### Kanadas

* **[[Essexi maakond (Ontario)|Essexi maakond]]** Ontario provintsis

## Vaata ka

* Essex (täpsustus)
Savikaupade muuseum

**Savikaupade muuseum** on Jõgeva vallas Siimusti asulas olev muuseum, kus eksponeeritakse savist tehtud esemeid ehk keraamikat. Muuseumi lähedal asub Siimusti savitööstusettevõte (Siimusti Savikoda).

## Viited
Bernalillo maakond

**Bernalillo maakond** (*Bernalillo County*) on maakond USA-s New Mexico osariigis.

Maakonna halduskeskus on Albuquerque.

Maakonna pindala on 3028 km², millest 8 km² moodustab veepindala.

Elanike arv oli 2010. aasta rahvaloenduse järgi 662 564. 2000. aastal oli 556 678 elanikku.

Bernalillo maakond on rahvarohkeim maakond New Mexicos.

## Naabermaakonnad
* Sandovali maakond (põhjas)
* Santa Fe maakond (idas)
* Torrance'i maakond (idas)
* Valencia maakond (lõunas)
* Cibola maakond (läänes)

## Ajalugu

Bernalillo maakond moodustati 1852. aastal.

## Kaitseala
* Cibola metsakaitseala (osa)
* Petroglyphi rahvusmonument

## Viited

## Välislingid

* Bernalillo maakonna koduleht (*inglise keeles*)
Rootsi Akadeemia

**Rootsi Akadeemia** (rootsi keeles *Svenska Akademien*) on üks Rootsi kuninglikest akadeemiatest.

Rootsi Akadeemia asutati kuningas Gustav III poolt aastal 1786 Prantsuse Akadeemia eeskujul. Akadeemia põhiülesanne on rootsi keele normeerimine. Väljaspool Skandinaaviat on see tuntud ennekõike Nobeli kirjandusauhinna võitjate valijana.

## Liikmeskond
Rootsi Akadeemias on piiratud arv liikmekohti – 18 (mida on vähem kui näiteks Prantsusmaal, kus kohti on 40). Liikmestaatus on eluaegne ning akadeemiasse on valitud tuntud Rootsi kirjanikke, teadlasi ja avaliku elu tegelasi.

## Akadeemia koosseis

## Akadeemia liikmeid läbi aegade
*Ivar Afzelius, õigusteadlane ja poliitik
*Jöns Jakob Berzelius, keemik ja mineraloog
*Sara Danius, kirjandusteadlane
*Abraham Niclas Edelcrantz, luuletaja, loodusteadlane, leiutaja ja poliitik
*Elias Magnus Fries, botaanik ja mükoloog
*Katarina Frostenson, luuletaja ja tõlkija
*Lars Gyllensten, kirjanik ja arstiteadlane
*Dag Hammarskjöld, diplomaat, majandusteadlane ja kirjanik, Nobeli rahuauhinna laureaat
*Sven Hedin, maadeuurija ja geograaf
*Hans Hildebrand, arheoloog
*Eyvind Johnson, kirjanik, Nobeli kirjandusauhinna laureaat
*Pär Lagerkvist, kirjanik, Nobeli kirjandusauhinna laureaat
*Selma Lagerlöf, kirjanik, Nobeli kirjandusauhinna laureaat 
*Torgny Lindgren, kirjanik
*Lotta Lotass, kirjanik ja kirjandusteadlane
*Erik Lönnroth, ajaloolane
*Oscar Montelius, arheoloog 
*Adolf Erik Nordenskiöld, geoloog, mineraloog ja polaaruurija
*Gustaf Retzius, anatoom ja füsioloog
*Per Olof Sundman, kirjanik ja poliitik
*Nathan Söderblom, teoloog, peapiiskop, Nobeli rahuauhinna laureaat
*Elin Wägner, kirjanik ja ajakirjanik

## Nobeli kirjandusauhind
Rootsi Akadeemia annab alates 1901. aastast välja Nobeli kirjandusauhinda.

## Välislingid
*Svenska Akademien Rootsi Akadeemia koduleht ( inglise keeles)
*Akademien/Ledamotsregister: Lista samtliga ledamöter Kõigi liikmete nimistu Rootsi Akadeemia kodulehel ( rootsi keeles)
Santa Fe maakond

**Santa Fe maakond** (*Santa Fe County*) on maakond USA-s New Mexico osariigis.

Maakonna halduskeskus on Santa Fe.

Maakonna pindala on 14 343 km², millest 62 km² moodustab veepindala.

Elanike arv oli 2010. aasta rahvaloenduse järgi 130 004. Aastal 2000 oli elanike arv 113 801.

Santa Fe maakond on elanike arvult New Mexico kolmas maakond.

## Naabermaakonnad
* Rio Arriba maakond (põhjas)
* Mora maakond (kirdes)
* San Migueli maakond (idas)
* Torrance'i maakond (lõunas)
* Bernalillo maakond (edelas)
* Sandovali maakond (läänes)
* Los Alamose maakond (loodes)

## Ajalugu
Santa Fe maakond moodustati 1852. aastal. Santa Fe tähendab hispaania keeles "püha usk".

## Kaitseala
* Pecosi riiklik ajaloopark (osa)
* Santa Fe metsakaitseala (osa)

## Viited

## Välislingid

* Santa Fe maakonna koduleht (*inglise keeles*)
Essexi maakond (New Jersey)

**Essexi maakond** (*Essex County*) on maakond USA-s New Jersey osariigis.

Maakonna halduskeskus ja suurim linn on Newark (2020. aasta seisuga 311 549 elanikku), mis on osariigi suurim linn. Teine maakonnas asuv linn on East Orange (69 612 elanikku).

Maakonna pindala on 335 km², millest 9 km² moodustab veepindala.

Elanike arv oli 2020. aasta rahvaloenduse järgi 863 728. Aastal 2010 oli elanikke 783 969 ja 2000. aastal 793 633. Essexi maakond on rahvaarvult osariigis kolmandal kohal.

## Naabermaakonnad
* Passaici maakond (põhjas)
* Bergeni maakond (idas)
* Hudsoni maakond (idas)
* Unioni maakond (lõunas)
* Morrise maakond (läänes)

## Ajalugu
Essexi maakond moodustati 7. märtsil 1683. Maakond on saanud nime Essexi krahvkonna järgi Inglismaal.

## Vallad
Essexi maakonnas asub 15 valda (*township*):

* Belleville
* Bloomfield
* Cedar Grove
* Orange
* Fairfield
* Irvington
* Livingston
* Maplewood

* Millburn
* Montclair
* Nutley
* South Orange
* Verona
* West Caldwell
* West Orange

## Viited

## Välislingid

* Essexi maakonna koduleht (*inglise keeles*)
San Juani maakond (New Mexico)

**San Juani maakond** (*San Juan County*) on maakond USA-s New Mexico osariigis.

Maakonna halduskeskus on Aztec.

Maakonna pindala on 14 343 km², millest 62 km² moodustab veepindala.

Elanike arv oli 2010. aasta rahvaloenduse järgi 130 004. Aastal 2000 oli elanike arv 113 801.

## Naabermaakonnad
* Rio Arriba maakond (idas)
* Sandovali maakond (kagus)
* McKinley maakond (lõunas)
* Apache'i maakond (läänes)
* San Juani maakond (loodes)
* Montezuma maakond (põhjas)
* La Plata maakond (põhjas)
* Archuleta maakond (kirdes)

## Kaitseala
* Azteci varemete riiklik kultuurimälestis

## Viited

## Välislingid

* San Juani maakonna koduleht (*inglise keeles*)
Los Alamose maakond

**Los Alamose maakond** (*Los Alamos County*) on maakond USA-s New Mexico osariigis.

Maakonna halduskeskus on Los Alamos.

Maakonna pindala on 282 km². Veekogusid ei ole.

Elanike arv oli 2010. aasta rahvaloenduse järgi 17 950. Aastal 2000 oli elanike arv 18 343.

Los Alamose maakond on väikseim maakond New Mexicos.

## Naabermaakonnad
* Rio Arriba maakond (kirdes)
* Santa Fe maakond (idas)
* Sandovali maakond (lõunas ja läänes)

## Ajalugu
Los Alamose maakond moodustati 1949. aastal.

## Kaitseala
* Bandelieri rahvusmonument (osa)
* Santa Fe metsakaitseala (osa)

## Viited

## Välislingid

* Los Alamose maakonna koduleht (*inglise keeles*)
Soomepoiste muuseum

**Soomepoiste muuseum** (ka: *Soomepoiste memoriaalmuuseum*) on Tartu vallas Äksi alevikus asuv muuseum, mis tutvustab soomepoiste sõjategevust Soomes ja Eestis.

Muuseumis on eksponeeritud näiteks soomepoiste mundreid, varustust, relvi ja autasusid.

## Viited
Luna maakond

**Luna maakond** (*Luna County*) on maakond USA-s New Mexico osariigis.

Maakonna halduskeskus ja suurim linn on Deming.

Maakonna pindala on 7679 km². Veekogusid ei ole.

Elanike arv oli 2010. aasta rahvaloenduse järgi 25 095. Aastal 2000 oli elanikke 25 016.

## Naabermaakonnad
* Sierra maakond (kirdes)
* Doña Ana maakond (idas)
* Granti maakond (läänes)
* Hidalgo maakond (läänes)
* Ascensióni vald (lõunas)

## Ajalugu
Luna maakond moodustati 16. märtsil 1901.

## Viited

## Välislingid

* Luna maakonna koduleht (*inglise keeles*)
Granti maakond (New Mexico)

**Granti maakond** (*Grant County*) on maakond USA-s New Mexico osariigis.

Maakonna halduskeskus ja suurim linn on Silver City.

Maakonna pindala on 10 227 km², millest 5 km² moodustab veepindala.

Elanike arv oli 2010. aasta rahvaloenduse järgi 29 514. Aastal 2000 oli elanike arv 31 002.

## Naabermaakonnad
* Catroni maakond (põhjas)
* Sierra maakond (idas)
* Luna maakond (kagus)
* Hidalgo maakond (läänes)
* Greenlee maakond (läänes)

## Ajalugu
Granti maakond moodustati 1868. aastal.

## Viited

## Välislingid

* Granti maakonna koduleht (*inglise keeles*)
Granti maakond

**Granti maakond** on maakond mitmes Ameerika Ühendriikide osariigis:

* Granti maakond (Arkansas)
* Granti maakond (Indiana)
* Granti maakond (Kansas)
* Granti maakond (Kentucky)
* Granti vald (Louisianas)
* Granti maakond (Lõuna-Dakota)
* Granti maakond (Lääne-Virginia)
* Granti maakond (Minnesota)
* Granti maakond (Nebraska)
* Granti maakond (New Mexico)
* Granti maakond (Oklahoma)
* Granti maakond (Oregon)
* Granti maakond (Põhja-Dakota)
* Granti maakond (Washington)
* Granti maakond (Wisconsin)

### Austraalias
* Granti maakond (Victoria)

## Vaata ka
* Grant (täpsustus)
Socorro maakond

**Socorro maakond** (*Socorro County*) on maakond USA-s New Mexico osariigis.

Maakonna halduskeskus ja suurim linn on Socorro.

Maakonna pindala on 17 221 km², millest 5 km² moodustab veepindala.

Elanike arv oli 2010. aasta rahvaloenduse järgi 17 886. Aastal 2000 oli elanike arv 18 078.

## Naabermaakonnad
* Cibola maakond (loodes)
* Valencia maakond (põhjas)
* Torrance'i maakond (kirdes)
* Lincolni maakond (idas)
* Sierra maakond (lõunas)
* Catroni maakond (läänes)

## Ajalugu
Socorro maakond moodustati 1. juulil 1850. aastal.

## Kaitsealad

* Bosque del Apache National Wildlife Refuge
* Cibola metsakaitseala (osa)
* Salinas Pueblo Missionsi rahvusmonument (osa)
* Sevilleta National Wildlife Refuge

## Viited

## Välislingid

* Socorro maakonna koduleht (*inglise keeles*)
Catroni maakond

**Catroni maakond** (*Catron County*) on maakond USA-s New Mexico osariigis.

Maakonna halduskeskus ja suurim linn on Reserve.

Maakonna pindala on 17 946 km², millest 3 km² moodustab veepindala.

Elanike arv oli 2010. aasta rahvaloenduse järgi 3745. Aastal 2000 oli elanikke 3543.

Catroni maakond on pindalalt New Mexico suurim maakond.

## Naabermaakonnad
* Cibola maakond (põhjas)
* Socorro maakond (idas)
* Sierra maakond (kagus)
* Granti maakond (lõunas)
* Greenlee maakond (läänes)
* Apache'i maakond (läänes)

## Ajalugu
Catroni maakond moodustati 1. juulil 1850 Socorro maakonna osast. Maakond on saanud nime USA senaatori Thomas B. Catroni järgi.

## Kaitsealad

* Apache'i metsakaitseala (osa)
* Blue Range Wilderness
* Cibola metsakaitseala (osa)
* Gila Cliff Dwellingsi rahvusmonument
* Gila metsakaitseala (osa)
* Gila Wilderness
* Whitewater Canyon National Forest Recreation Area

## Viited

## Välislingid

* Catroni maakonna koduleht (*inglise keeles*)
Marja Kallasmaa

**Marja Kallasmaa** (sündinud 21. augustil 1950 Kehras) on eesti keeleteadlane.

Ta on uurinud eriti Eesti saarte ja Lääne-Eesti kohanimesid ja nimestruktuuri. Ta on Eesti kohanimeraamatu üks põhiautoreid.

Aastast 1978 töötas ta Eesti Keele Instituudis.

## Tunnustus
*2017 – Ferdinand Johann Wiedemanni keeleauhind
*2021 – Emakeele Seltsi auliige

## Viited
Jeffrey D. Levine

**Jeffrey D. Levine** (sündinud 1955) on Ameerika Ühendriikide diplomaat, aastail 2012–2015 Ameerika Ühendriikide suursaadik Eestis.

Ameerika Ühendriikide president Barack Obama esitas 17. veebruaril 2012 Jeffrey D. Levine'i Ameerika Ühendriikide suursaadikuks Eestis ja Ameerika Ühendriikide Senat kinnitas tema kandidatuuri 29. märtsil 2012. Ta andis oma volikirja president Toomas Hendrik Ilvesele üle 17. septembril 2012.

Tema ametiajal toimus 3. septembril 2014 president Barack Obama visiit Eestisse.

## Tunnustus
* 2015 – Maarjamaa Risti I klassi teenetemärk

## Viited

## Välislingid
* Ametisse nimetatud Ameerika Ühendriikide suursaadik Jeffrey D. Levine
Gennadi Podelski

**Gennadi Podelski** (2. aprill 1927 Leningrad – 10. november 1983 Tallinn) oli Eesti helilooja, pianist ja ansamblijuht. 

Aastal 1954 lõpetas ta Tallinna Riikliku Konservatooriumi kompositsiooni eriala Eugen Kapi klassis.

Aastatel 1956–1958 oli ta ansambli Meloodia muusikaline juht. Ta oli ansambli Laine asutajaid ja kunstiline juht. Ansambli ühe liikme Heidy Tamme sõnul visati Podelski 1970ndate alguses ansamblist välja, kuna selle tollaste liikmete sõnul oli ta juut või venelane.

Podelski kirjutas muusika filmidele "Vallatud kurvid" (1959), "Ohtlikud kurvid" (1961) ja "Suur atraktsioon" (1974).

## Tunnustus
* 1962 Eesti NSV teeneline kunstitegelane

## Viited
Ele Kõlar

**Ele Kõlar** (sündinud 6. veebruaril 1951 Tallinnas) on eesti laulja. 

## Artistitöö
Aastatel 1966–1967 laulis ta ansamblis Ritsikad, seejärel õe Kaja Kõlari 1971. aastal asutatud ansamblis Veenus. 1970. aastate alguses laulis ta koos õega ka ansamblis Andromeeda ning Ele eraldi veel ansamblis Vana Toomas. Seejärel laulis ta duetis Kaja Kõlariga (Ele ja Kaja Kõlar). Duett esines aastatel 1982–1984 soojendusesinejatena ja taustalauljatena Jaak Joala saateansamblis Radar, kellega käidi kontserdiringreisidel Nõukogude Liidu liiduvabariikides ja välismaal.  Lisaks esinesid õed rahvalikus ansamblis Peiar. 1980. aastatel oli duett Ele ja Kaja Kõlar tuntud esineja Tallinna varieteedes.

Dueti tuntumad laulud on "Tulen saarelt", "Väike baar", "Olen unustanud kõik", "Soovide maa - see on muusika", "ÜKs väike rõõm", "Elevanditants" jt.

Pärast õde Kaja surma 1994. aastal ei ole Ele Kõlar enam lauljana üles astunud, välja arvatud esinemine Popkooripeol 2013. aastal, millel kõlas laul "Tulen saarelt".

## Isiklikku
Ele Kõlari isa, Erich Kõlar oli Venemaale küüditatud aastatel 1951.–1957. Tema ema, Leelo Kõlar järgnes talle koos Elega 1953. aastal. Ele Kõlari emapoolne vanaisa oli Riho Päts ja vanaema Made Päts-Jakobson. 

Kaja Kõlar oli tema õde ja Paap Kõlar vend. Pärast vanemate lahkuminekut said nad kaks poolvenda: isa, dirigent Erich Kõlari peres sündis Margo Kõlar ning ema, pianist Leelo Kõlari uues peres sündis Mikk Targo.

Ele Kõlaril on kaks last, poeg Erno Kaasik ja tütar Sandra Sersant.

## Viited

## Välislingid
*Unustamatud. Ele ja Kaja Kõlar. err. audioarhiiv.
*Ele ja Kaja Kõlar. err. fotoarhiiv.
*Ele Kõlar, väsimatu elamuste otsija. Kodutohter, 8. oktoober 2015.
*Kaja Kõlari haigus oli sedavõrd karm ...
Kaja Kõlar

**Kaja Kõlar** (19. veebruar 1953 Belaja Holunitsa alev, Kirovi oblast – 15. september 1994 Tallinn) oli eesti laulja.

Ta lõpetas 1971. aastal Tallinna 22. Keskkooli.

## Artistiaastad
1971. aastal asutas ta ansambli Veenus. 1970. aastate alguses laulis ta koos õe Ele Kõlariga ka ansamblis Andromeeda ning Kaja eraldi veel ansamblis Laine. Seejärel laulis ta duetis Ele Kõlariga (Ele ja Kaja Kõlar). Duett esines aastatel 1982–1984 soojendusesinejatena ja taustalauljatena Jaak Joala saateansamblis Radar, kellega käidi kontserdiringreisidel Nõukogude Liidu liiduvabariikides ja välismaal. Lisaks esinesid õed rahvalikus ansamblis Peiar. 1980. aastatel oli duett Ele ja Kaja Kõlar tuntud esineja Tallinna varieteedes.

Dueti tuntumad laulud on "Tulen saarelt", "Väike baar", "Olen unustanud kõik", "Soovide maa - see on muusika", "Üks väike rõõm", "Elevanditants" jt.

Kaja Kõlar on mänginud filmis, tal oli kõrvalosa muusikafilmis "Sensatsioon" 1986. aastal.

## Isiklikku
Tema isa oli dirigent Erich Kõlar ja ema pianist Leelo Kõlar. Erich Kõlar oli Venemaale küüditatud aastatel 1951–1957. Kaja ema, Leelo Kõlar järgnes mehele koos vanema õe Elega 1953. aastal. Kaja sündis Venemaal, Kirovi oblastis. Kaja Kõlari emapoolne vanaisa oli Riho Päts ja vanaema Made Päts-Jakobson. 

Tema õde on Ele Kõlar ja vend on Paap Kõlar. Pärast vanemate lahkuminekut said nad kaks poolvenda: isa peres sündis Margo Kõlar, ema uues peres poeg Mikk Targo. 

Kaja Kõlar on pealkirja all "Laulumängukool" koostanud töövihikuid eelkooliealistele lastele.

## Viited

## Välislingid
*Unustamatud. Ele ja Kaja Kõlar. err. audioarhiiv.
*Ele ja Kaja Kõlar. err. fotoarhiiv.
*Ele Kõlar, Kaja Kõlar ja Radar - Väike Baar. YouTube.
*Lauljatar Kaja Kõlar võitles nahakasvajaga seitse aastat. Õhtuleht, 31. august 2011.
*Kaja Kõlari haigus oli sedavõrd karm ...
Rein Tuus

**Rein Tuus** (14. aprill 1941 – 31. märts 2005) oli eesti laulja.

Aastatel 1960–1966 oli ta solist orkestrites Big-Band Mickeys ja ABC.

## Isiklikku
Ta oli surmani abielus Marika Tuus-Lauluga.

## Viited
Doña Ana maakond

**Doña Ana maakond** (*Doña Ana County*) on maakond USA-s New Mexico osariigi lõunaosas.

Maakonna halduskeskus ja suurim linn on Las Cruces.

Maakonna pindala on 9881 km², millest 18 km² moodustab veepindala.

Elanike arv oli 2010. aasta rahvaloenduse järgi 209 233. Aastal 2000 oli elanike arv 174 682.

## Naabermaakonnad
* Luna maakond (läänes)
* Sierra maakond (põhjas)
* Otero maakond (idas)
* El Paso maakond (kagus)
* Ascensióni vald (lõunas)
* Ciudad Juárez (lõunas)

## Ajalugu
Doña Ana maakond moodustati 1852. aastal.

## Kaitsealad

* Prehistoric Trackwaysi rahvusmonument
* San Andres National Wildlife Refuge
* White Sandsi rahvusmonument (osa)

## Viited

## Välislingid

* Doña Ana maakonna koduleht (*inglise keeles*)
Marco Clemente

**Marco Clemente** (sündinud 29. juunil 1959) on Itaalia diplomaat, Itaalia Vabariigi suursaadik Eesti aastail 2012–2016.

Ta andis Eesti president Toomas Hendrik Ilvesele oma volikirja Itaalia suursaadikuna üle detsembris 2012.

## Tunnustus
* 2016 Maarjamaa Risti I klassi teenetemärk

## Viited
Lagle Alpius

**Lagle Alpius** (aastast 1981 **Lagle Mäll**; sündinud 11. veebruaril 1951 Kohtla-Järvel) on eesti laulja, endine kutselise naisansambli Laine liige ja üks soliste.

## Elukäik
Pärast Tallinna Ehitus- ja Mehaanikatehnikumi lõpetamist suunati Lagle Alpius noore spetsialistina tööle EKE projekteerimisinstituuti. 

1983. aastal lõpetas ta Tallinna Pedagoogilise Instituudi näitejuhtimise erialal. 

Lauljana tegi ta debüüdi 1968. aastal ansamblis Viking. Aastatel 1970–1972 laulis ansamblis Väntorel. Kaheksa aastat laulis ta kutselises naisansamblis Laine, oli ansambli MERL liige.

Pärast pere loomist lahkus Alpius-Mäll ansamblist Laine ning töötas alates 1983. aastast Viru varietees solistina.

Koorilauljana on ta laulnud 33 aastat TPI akadeemilises naiskooris ja hiljem vilistlaskooris. 

Aiandushuvi on ta arendanud kursustel ja õppides kolm aastat Tallinna Rahvaülikooli kunstistuudios. Praktikas on ta loonud hiiglasliku sordivalikuga gladiooliaia ja pidanud lillepoodi.

Lagle Mäll kuulub aastast 1997 Sotsiaaldemokraatlikku Erakonda. Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 27 häält ning ei osutunud valituks.
 
## Isiklikku
Tema abikaasa on arhitekt Ferdinand Mäll, neil on neli last. 

## Viited
Erie maakond (New York)

**Erie maakond** (*Erie County*) on maakond USA-s New Yorgi osariigis. 

Maakonna halduskeskus ja suurim linn on Buffalo. Eries asub ka Amherst.

Maakonna pindala on 3178 km&sup2;, millest 474 km&sup2; moodustab veepindala.

Elanike arv oli 2010. aasta rahvaloenduse järgi 919 040. Aastal 2000 oli elanike arv 950 265.

## Naabermaakonnad
* Niagara maakond (põhjas)
* Wyomingi maakond (idas)
* Genesee maakond (idas)
* Cattaraugusi maakond (lõunas)
* Chautauqua maakond (edelas)
* Niagara piirkondlik omavalitsus (loodes)

## Ajalugu
Erie maakond moodustati 1821. aastal. Maakond on saanud nime Erie järve järgi.

## Kaitsealad

* Amherst State Park
* Beaver Island State Park
* Buckhorn Island State Park
* Evangola State Park
* Knox Farm State Park
* Woodlawn Beach State Park

## Vaata ka
*Erie järv
*Erie kanal

## Viited

## Välislingid

* Erie maakonna koduleht (*inglise keeles*)
Ameerika Ühendriikide 2010. aasta rahvaloendus

**Ameerika Ühendriikide 2010. aasta rahvaloendus** on seni viimane USA-s tehtud rahvaloendus.

Välja jagati 134 miljonit küsitluslehte ning neist saadi tagasi rekordilised 74%. Aprillist juulini külastasid loendajad neid paiku, kust küsitluslehtedele ei vastatud. Selleks kaasati 635 000 inimest. Tulemusi esitleti detsembri lõpus.

Võrreldes varasemate rahvaloendustega oli küsitlusleht lihtsam ja vähemate küsimustega.

Ameerika Ühendriikide rahvaarvuks 1. aprilli seisuga saadi 308 745 538. See tähendab, et alates 2000. aasta loendusest oli rahvastik kasvanud 9,7%.

Loendus läks maksma 13 miljardit dollarit ehk ligi 42 dollarit loendatava kohta. See on kaasa toonud kriitikat kulutuste suuruse osas. Alates 1970. aasta loendusest saati on iga järgmise loendusega maksumus kahekordistunud. Samuti on seda võrreldud teiste riikidega: näiteks Hiinas saadi hakkama 1 dollariga ja Indias 0,4 dollariga loendatava kohta.

Rahvaloenduse tulemustest sõltus näiteks see, mitu valijameest saab iga osariik 2012. aasta Ameerika Ühendriikide presidendivalimistel.

## Viited

## Välislingid
* Koduleht
Rootsi Kuninglik Muusikaakadeemia

**Rootsi Kuninglik Muusikaakadeemia** (rootsi keeles *Kungliga Musikaliska Akademien*, lühend *KMA*; ka **Stockholmi Kuninglik Muusikaakadeemia**) on üks Rootsi kuninglikest akadeemiatest.

Kuningliku Muusikaakadeemia asutas 1771. aastal kuningas Gustav III. Akadeemia põhiülesanne on edendada muusikateadust ja -haridust ning muusikakultuuri.

## Liikmeskond
Akadeemial oli 2013. aasta juuli seisuga 256 liiget, sealhulgas 175 rootsi liiget ja 75 välisliiget. Lisaks veel 3 auliiget ja 3 kuninglikku liiget.

### Eesti päritolu akadeemia liikmed
*Neeme Järvi
*Tõnu Kaljuste
*Käbi Laretei Bergman
*Arvo Pärt
*Eduard Tubin (valitud 1982, surnud 1982)

## Välislingid
*Kungliga Musikaliska Akademien Rootsi Kuningliku Muusikaakadeemia koduleht (inglise keeles)
*Ledamöter Akadeemia liikmete nimistu Rootsi Kuningliku Muusikaakadeemia kodulehel (rootsi keeles)
Ameerika Ühendriikide 2000. aasta rahvaloendus

**Ameerika Ühendriikide 2000. aasta rahvaloendus** on 22. rahvaloendus Ameerika Ühendriikides.

Umbes 16% leibkondadest sai pika küsitluslehe, mis sisaldas enam kui 100 küsimust.

Ameerika Ühendriikide rahvaarvuks sama aasta 1. aprilli seisuga saadi 281 421 906. See tähendab, et võrreldes 1990. aasta loendusega oli rahvastik kasvanud 13,2%.

Loenduse maksumus oli 4,5 miljardit dollarit ehk ligi 16 dollarit loendatava kohta.

## Viited

## Välislingid

* Koduleht
Albany maakond (Wyoming)

**Albany maakond** (*Albany County*) on maakond USA-s Wyomingi osariigis.

Maakonna halduskeskus on Laramie.

Maakonna pindala on 11 160 km², millest 93 km² moodustab veepindala.

Elanike arv oli 2010. aasta rahvaloenduse järgi 36 299. Aastal 2000 oli elanike arv 32 014.

## Naabermaakonnad
* Converse'i maakond (põhjas)
* Platte'i maakond (idas)
* Laramie maakond (idas)
* Larimeri maakond (lõunas)
* Jacksoni maakond (edelas)
* Carboni maakond (läänes)

## Ajalugu
Albany maakond moodustati 16. detsembril 1868. aastal Laramie maakonna osast.

## Kaitsealad

* Bamforth National Wildlife Refuge
* Hutton Lake National Wildlife Refuge
* Medicine Bow' metsakaitseala (osa)
* Mortenson Lake National Wildlife Refuge

## Viited

## Välislingid

* Albany maakonna koduleht (*inglise keeles*)
Erie maakond

**Erie maakond** on maakond mitmes Ameerika Ühendriikide osariigis:

* **[[Erie maakond (New York)|Erie maakond]]** New Yorgi osariigis
* **[[Erie maakond (Ohio)|Erie maakond]]** Ohios
* **[[Erie maakond (Pennsylvania)|Erie maakond]]** Pennsylvanias
Hilda Koni

**Hilda Fernanda Koni** (perekonnanimi kuni 1938 ja 1939–1940 **Müür**; 1938–1939 **Soomer**; alates 1940 **Koni**; 1. detsember 1913 – 1. märts 1996) oli eesti laulja.

Aastatel 1955–1961 laulis ta duetti koos Leida Sibulaga.

Ta on maetud Rahumäe kalmistule.

## Isiklikku
Tema teine abikaasa oli jalgpallur ja pesapallur Alfred Koni. 

Tema tütar on koorijuht Anne Dorbek.

## Viited

## Välislingid
*Hilda Koni andmekogus Geni (vaadatud 04.02.2016)
*Eesti Ansamblite Andmebaas (vaadatud 25.07.2013)
Lea Leiten

**Lea Leiten** (sündinud **Eglon** 24. aprillil 1966 Jõgeval) on eesti pianist ja kontsertmeister. 

Leiten on õppinud klaverimängu Tallinna Muusikakeskkoolis ja Tallinna Riiklikus Konservatooriumis Kalle Randalu ja Peep Lassmanni juures. 

1986 saavutas Lea Leiten II preemia Čiurlionise-nimelisel pianistide konkursil Vilniuses ja 1988 diplomi vabariiklikul pianistide konkursil Tallinnas. Ta on pälvinud parima kontsertmeistri auhinna vabariiklikel ja rahvusvahelistel keelpilli- ja puhkpillimängijate konkurssidel. 

Leiten töötab Eesti Muusika- ja Teatriakadeemias ning Tallinna Muusikakeskkoolis kontsertmeistrina ja tegutseb aktiivse kammermuusikuna. 
 
Ta on abielus Jüri Leiteniga.
Albany maakond

**Albany maakond** (*Albany County*) on maakond USA-s New Yorgi osariigis.

Maakonna halduskeskus ja suurim linn on Albany.

Maakonna pindala on 1380 km², millest 30 km² moodustab veepindala.

Elanike arv oli 2020. aasta rahvaloenduse järgi 314,848. Aastal 2010 oli elanikke 304 240 ja 2000. aastal 294 585.

## Naabermaakonnad
* Schenectady maakond (loodes)
* Saratoga maakond (põhjas)
* Rensselaeri maakond (idas)
* Columbia maakond (kagus)
* Greene'i maakond (lõunas)
* Schoharie maakond (läänes)

## Ajalugu
Albany maakond moodustati 1683. aastal.

## Linnad
* Albany (halduskeskus; 99 224 elanikku)
* Cohoes (18 134 elanikku)
* Watervliet (10 375 elanikku)

## Viited

## Välislingid

* Albany maakonna koduleht (*inglise keeles*)
Rostislav Gurjev

**Rostislav Gurjev** (sündinud 29. juunil 1945 Tallinnas) on Eesti ooperilaulja (tenor).

Aastatel 1969–1975 oli ta Estonia koorilaulja ja seejärel aastast 1975 solist.

## Isiklikku
Tema isa oli ooperilaulja ja pedagoog Viktor Gurjev.

## Viited
Aaro Pärn

**Aaro Pärn** (ka: *Aaro August Osvald Pärn*; 26. juuli 1910 Mahu küla, Kunda-Malla vald – 4. veebruar 1990) oli eesti ooperilaulja (bass).

Aastatel 1938–1940 oli ta Estonia ooperikoori laulja. Aastatel 1940–1941 ja 1944 oli ta Vanemuise teatri ooperisolist, aastatel 1945–1968 Estonia ooperisolist.

## Tunnustus
*1952 NSV Liidu riiklik preemia
*1954 Eesti NSV teeneline kunstnik

## Isiklikku
Ta abikaasa oli Enna Maripuu. Tema tütar oli Leelo Talvik.

## Viited
Harri Vasar

**Harri Vasar** (kuni 22. jaanuarini 1940 **Vatmann**; 14. detsember 1926 – 22. detsember 1994) oli eesti ooperilaulja (tenor).

Aastatel 1948–1957 ja 1958–1959 laulis ta Riiklikus Akadeemilises Meeskooris.

## Tunnustus
*1954 – Eesti NSV teeneline kunstnik

## Isiklikku
Tema poeg oli karikaturist Aarne Vasar, tütar on kirjanik Kati Saara Murutar ja poeg on ooperilaulja Lauri Vasar.

## Viited

## Välislingid
*Harri Vasar 90. Kati Saara Vatmann isast: kui esiklaps Aarne suri, hääbus ka meie isa". Kati Saara Vatmann, Marvi Taggo. Eesti Naine, 14. detsember 2016
*Haud Tallinna Metsakalmistul
Ia Uudelepp

**Ia Uudelepp** (aastast 1942 **Ia Tammiste**, hiljem **Ia Varandi**; 4. aprill 1913 Narva – 24. veebruar 1983 Tootsi) oli eesti ooperilaulja (sopran).

Ta lõpetas 1932. aastal Tallinnas vene gümnaasiumi, laulmist õppis alates 1932. aastast Varvara Malama juures ja 1940–1942 Tallinna Konservatooriumis. Laulis aastast 1933 Estonia muusikaosakonna kooris, osales aastast 1938 Estonia lavastustes, oli 1942–1948 Estonia ja 1949–1953 Eesti NSV Riikliku Filharmoonia solist, hiljem lühikest aega Rakvere Teatri näitleja.

## Viited
Agu Lüüdik

**Agu Lüüdik** (ka **Agathon Lüüdik**; aastani 1937 perekonnanimi: **Lüdig**; 30. märts 1897 Pärnu – 28. märts 1949 Tallinn) oli eesti näitleja ja lavastaja.

Aastatel 1919–1949 oli ta Estonia teatris näitleja, aastatel 1927–1946 ka operetilavastaja.  

Septembris 1944 a. üritas Agu Lüüdik mootorkuunariga Triina põgeneda Tallinnast Stockholmi.

„Äkitselt hakkab keegi valju häälega rääkima. Inimeste peade kohale ilmub tuttav, sihvakas kuju. Kõik peavad seda häält tundma! Lugematu arv kordi on see teatrilavalt kogu maailmale rõõmu ja head tuju kinkinud: Agu Lüüdik on see, kes kutsub mehi laevalt lahkuma, et vähemalt naised ja lapsed päästetud saaksid. Seejärel lahkub ta, esimese ja ainsana, laevalt kiirustades ja sel hirmu, vihkamist ja reetmist täis päeval on vähemalt õnnestunud näha tõelist rüütlit."

Agu Lüüdik on maetud Metsakalmistule. Lüüdiku ärasaatmine Estonia kontserdisaalis ja matused toimusid 1. aprillil 1949 koos 29. märtsil surnud Paul Pinna matustega.  

## Tunnustus
* 1945 Eesti NSV teeneline kunstnik

## Isiklikku
Oli 1932. aastast abielus Grete Sällikuga. 

## Viited

## Välislingid
* ETV saade "Heli jälg: Agu Lüüdik" (1987)
Friedrich Kaasik

**Friedrich Kaasik** (21. mai 1905 Tallinn – 1. aprill 1992 Tallinn) oli eesti laulja (bariton) ja levimuusik.

Ta oli muu hulgas solist John Pori orkestris.

## Isiklikku
Ene-Juta Üleoja ja Eha-Marje Tralla on tema tütred.

## Viited
Sullivani maakond (New York)

**Sullivani maakond** (*Sullivan County*) on maakond USA-s New Yorgi osariigis. 

Maakonna halduskeskus on Monticello.

Maakonna pindala on 2582 km², millest 70 km² moodustab veepindala.

Elanike arv oli 2010. aasta rahvaloenduse järgi 77 547. Aastal 2000 oli elanikke 73 996.

## Naabermaakonnad
* Delaware'i maakond (põhjas)
* Ulsteri maakond (kirdes)
* Orange'i maakond (kagus)
* Pike'i maakond (edelas)
* Wayne'i maakond (läänes)

## Ajalugu
Sullivani maakond moodustati 1809. aastal Ulsteri maakonna osast. Maakond on saanud nime kindralmajor John Sullivani järgi, kes osales Ameerika iseseisvussõjas.

## Viited

## Välislingid

* Sullivani maakonna koduleht (*inglise keeles*)
Sullivani maakond

**Sullivani maakond** on maakond mitmes Ameerika Ühendriikide osariigis:

* **[[Sullivani maakond (Indiana)|Sullivani maakond]]** Indianas
* **[[Sullivani maakond (Missouri)|Sullivani maakond]]** Missouri osariigis
* **[[Sullivani maakond (New Hampshire)|Sullivani maakond]]** New Hampshire'is
* **[[Sullivani maakond (New York)|Sullivani maakond]]** New Yorgi osariigis
* **[[Sullivani maakond (Pennsylvania)|Sullivani maakond]]** Pennsylvanias
* **[[Sullivani maakond (Tennessee)|Sullivani maakond]]** Tennessees
Afganistani sõja dokumentide leke

**Afganistani sõja dokumentide leke** oli üks suurimaid salastatud informatsiooni lekkeid USA sõjaväe ajaloos. Dokumendid avaldas Wikileaks 25. juulil 2010. Kokku avaldati 91731 erinevat dokumenti perioodist jaanuar 2004 – detsember 2009.

Dokumentides kirjeldati tsiviilisikute hukkumist, Talibani rünnakuid ja Pakistani ning Iraani toetust Talibanile.
Piemonte keel

**Piemonte keel** on romaani keelte hulka kuuluv keel, mida kõneldakse Itaalia loodeosas Piemonte maakonnas.

Piemonte keelt kõneleb emakeelena üle miljoni inimese.

## Vaata ka
* Piemontekeelne Vikipeedia

## Välislingid
*Piemontekeelne vikipeedia